CELEX: 62016CN0489
Language: et
Date: 2016-09-09 00:00:00
Title: Kohtuasi C-489/16: 9. septembril 2016 esitatud hagi – Euroopa Komisjon versus Luksemburgi Suurhertsogiriik

7.11.2016   
            
            
               ET
            
            
               Euroopa Liidu Teataja
            
            
               C 410/9
            
         9. septembril 2016 esitatud hagi – Euroopa Komisjon versus Luksemburgi Suurhertsogiriik
   (Kohtuasi C-489/16)
   (2016/C 410/10)
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: J. Hottiaux, G. von Rintelen)
   
      Kostja: Luksemburgi Suurhertsogiriik
   
      Hageja nõuded
   
   
               —
            
            
               tuvastada, et kuna Luksemburgi Suurhertsogiriik ei ole hiljemalt 16. juunil 2015 vastu võtnud Euroopa Parlamendi ja nõukogu 21. novembri 2012. aasta direktiivi 2012/34/EL, millega luuakse ühtne Euroopa raudteepiirkond [ELT L 343, 14.12.2012, lk 32], täitmiseks vajalike õigus- ja haldusnorme või vähemalt ei ole komisjoni neist teavitanud, siis on ta rikkunud nimetatud direktiivi artikli 64 lõike 1 esimesest lõigust tulenevaid kohustusi;
            
         
               —
            
            
               määrata Luksemburgi Suurhertsogiriigile direktiivi 2012/34/EL ülevõtmise meetmetest teatamise kohustuse rikkumise eest ELTL artikli 260 lõike 3 alusel karistusmakse 8 710 eurot iga päeva kohta alates käesolevas kohtuasjas tehtava kohtuotsuse kuulutamisest;
            
         
               —
            
            
               mõista kohtukulud välja Luksemburgi Suurhertsogiriigilt.
            
         
      Väited ja peamised argumendid
   
   Direktiivi ülevõtmise tähtaeg möödus 16. juunil 2015.
   Luksemburgi Suurhertsogiriigi eri vastustest ja eelkõige vastusest põhjendatud arvamusele nähtub, et enam kui aasta pärast direktiivis ette nähtud ülevõtmise tähtaega ei olnud Luksemburgi Suurhertsogiriik nõutud meetmeid võtnud.
   Karistuse määramisel ELTL artikli 260 lõike 3 alusel võetakse arvesse kolme ELTL artikli 260 lõike 2 raames kohaldatavat kriteeriumi, see tähendab rikkumise raskus, rikkumise kestus ja vajadus tagada karistuse hoiatav mõju, et hoida ära tulevasi rikkumisi.